תל אל קאדי
בימים משכבר, בימים קדומים,; שלושה נחלים היו מפכים; לרגלי החרמון הלבן,; חצבאני ובניאס ודן.; פרצה מריבה באחד הימים; בין שלושה נחלים כחולים וזכים,; לרגלי החרמון הלבן; חצבאני ובניאס ודן.; אז נשא החצבאני קולו וירעם:; "הן אני הגדול החשוב מכולם!"; וחזר עוד שנית וירעם:; "אני הגדול מכולם!"; ענה אז הבניאס באף וחימה:; "הן אני הגדול וחשוב פי כמה!"; אז זעף גם הדן והמהם:; "אני החשוב משניהם!"; היתה המריבה כה קשה ומרה; ודין ודברים הדהדו ברמה,; מי מהם הגדול מכולם,; פנו אל ריבון העולם.; ירד אז לארץ ריבון עולמים; וישב על התל בין שלושה נחלים; ופסק את דינו ואמר:; "התלכדו השלושה לנהר!"; לעצת אדונם שמעו הנחלים,; התלכדו מימיהם הכחולים הזכים,; והיו לירדן האיתן,; חצבאני ובניאס ודן.; מאז תל אל קאדי נקרא המקום; ששימש כס משפט לבורא ממרום; כאשר הוא ישב שם ודן; בין בניאס חצבאני ודן.; 